Univerzita Pavla Jozefa Šafárika v Košiciach

PRÁVNICKÁ FAKULTA

č. sp.: PRA001838/2019-10390V Košiciach dňa 5. septembra 2019

PRA003569/2019

**Vnútorný predpis**

**Univerzity Pavla Jozefa Šafárika v Košiciach, Právnickej fakulty**

**č. 2/2019**

## D O D A T O K č. 1

**k Poriadku konania rigoróznych skúšok**

**na UPJŠ, Právnickej fakulte v Košiciach**

**(ďalej len „Poriadok“ schválený Akademickým senátom UPJŠ v Košiciach,   
Právnickej fakulty dňa 16. septembra 2019)**

september 2019

Akademický senát Univerzity Pavla Jozefa Šafárika v Košiciach, Právnickej fakulty (ďalej len „akademický senát fakulty“, „fakulta“) podľa ustanovení § 27 ods. 1 písm. a) a § 33 ods. 2 písm. g) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „ZVŠ“) sa uzniesol dňa 16. septembra 2019 na tomto Dodatku č. 1 k Poriadku konania rigoróznych skúšok na UPJŠ, Právnickej fakulte v Košiciach, ktorý bol schválený Akademickým senátom Univerzity Pavla Jozefa Šafárika v Košiciach, Právnickej fakulty dňa 12. februára 2018:

**1. V celom texte poriadku sa pojem „dekanka“ v príslušnom tvare nahrádza pojmom „dekan“ v príslušnom tvare.**

**2. V článku 1 sa bod 4 nahrádza nasledovným:**

„Pokiaľ sa v ustanoveniach tohto Poriadku používa na označenie osôb mužský rod, vzťahuje sa na osoby ženského pohlavia a mužského pohlavia v rovnakom a rovnocennom význame ich postavenia. Pri uplatňovaní pravidiel tohto Poriadku na určitú osobu, musí sa vždy použiť príslušný rod.“

**3. V článku 3 sa bod 3 nahrádza nasledovným:**

„Rigorózna práca môže rozširovať bakalársku alebo diplomovú prácu. Miera zhody textu práce s vlastnou bakalárskou alebo diplomovou prácou nesmie presiahnuť 40 %. Miera zhody textu práce s databázou všetkých textov v centrálnom registri záverečných prác nesmie presiahnuť 50 %. V odôvodnených prípadoch môže katedra/ústav rozhodnúť o výnimke z uplatnenia pravidla podľa tohto odseku.“

**4. V článku 3 sa dopĺňa nový bod 8 v tomto znení:**

„Rigorózna práca má rozsah osemdesiat normostrán s toleranciou plus mínus 10 %.“

Doterajšie body 8 až 15 sa prečíslujú na body 9 až 16.

**5. V článku 11 sa dopĺňa nový bod 2 v tomto znení:**

„Rigorózne konanie začaté pred nadobudnutím účinnosti tohto Poriadku musí byť ukončené najneskôr do 31. augusta 2020, inak bude takéto konanie zastavené.“

**6. Doterajšie znenie článku 13 Poriadku sa označuje ako bod 1 tohto článku a dopĺňa sa novým bodom 2 v tomto znení:**

„Tento dodatok č. 1 k Poriadku schválil akademický senát fakulty dňa 16. septembra 2019. Tento dodatok č. 1 k Poriadku nadobúda platnosť a účinnosť dňom jeho schválenia akademickým senátom fakulty.“

JUDr. Jozef Sábo, PhD., v. r. doc. JUDr. Miroslav Štrkolec, PhD., v. r.

predseda Akademického senátu dekan UPJŠ v Košiciach, Právnickej fakulty

UPJŠ v Košiciach, Právnickej fakulty